Niels Roos - også kendt som Niarn, åbner i to afsnit på TV2/Nord op og fortæller om sit liv i overhalingsbanen med sprut og stoffer.

I starten af efteråret lød meldingen "Niarn er død". Han er ikke rigtig død, men Niels Roos, der i mange år har været kendt som bad boy-rapperen Niarn, meldte ud, at han var færdig med at skrive, indspille og udgive musik under sit kendte kunstneralias. Siden udmeldingen har han været væk fra mediebilledet, men i to afsnit på TV2/Nord åbner den kendte Aalborg-dreng op og fortæller om sin fortid med stoffer, alkoholmisbrug og en ulykkelig lille dreng, der blev stemplet som en bad boy. Det første afsnit blev sendt tirsdag aften. Hvis du ikke har set det endnu eller vil gense det, så klik her for at se det . Andet afsnit om Niarns død bliver sendt i torsdagens udgave af Nordjylland Live. Det er klokken 19.30 på TV2/Nord Salto og TV2.